Balduinas I (Jeruzalės karalius)

Balduinas I (1058 m., Lotaringija, Prancūzija – 1118 m. balandžio 2 d., Arišas, Egiptas) – Edesos grafas, nuo 1098 m. iki 1100 m. gruodžio 25 d., Jeruzalės karalius, valdė nuo 1100 m. gruodžio 25 d. iki mirties.

Pirmojo kryžiaus žygio dalyvis, pirmojo Jeruzalės karaliaus Gotfrido Bulioniečio brolis, tapęs Edesos grafu. Po Gotfrido mirties 1100 m. buvo vainikuotas Jeruzalės karaliumi. 1101 m. nukariavo Arsufą ir Cezarėją, sumušė egiptiečius ties Askalonu, po vienų nepasisekusių kautynių vėl nugalėjo, užėmė Akrą, Tripolį, Beirutą ir Sidoną. Mirė žygyje prieš egiptiečius. Labiausiai rūpinosi sienos iš Egipto pusės apsauga, nes iš ten grėsė didžiausias pavojus jo valstybei.

Monarchai